জিডি বিড়লা স্কুলে মঙ্গলবারের কর্তৃপক্ষ - অভিভাবক ফোরাম বৈঠক নিয়ে দেখা দিল নয়া বিতর্ক। নির্যাতিতা শিশুর নতুন করে মেডিক্যাল টেস্টের জন্য তাকে নিয়ে অভিভাবকদের এসএসকেএম হাসপাতালে যেতে বলেছে পুলিস। আর এখানেই চক্রান্তের গন্ধ পাচ্ছেন শিশুটির বাবা। তাঁর দাবি, মঙ্গলবারের বৈঠক থেকে তাঁদের দূরে রাখতে চক্রান্ত করছে কলকাতা পুলিস। পাশাপাশি তাঁর প্রশ্ন, 'যে প্রিন্সিপালের বিরুদ্ধে ফৌজদারি অভিযোগ দায়ের হয়েছে তাঁর সঙ্গে কী করে বৈঠক করা যায়?'  
 নিজস্ব প্রতিবেদন : জিডি বিড়লা স্কুলে মঙ্গলবারের কর্তৃপক্ষ - অভিভাবক ফোরাম বৈঠক নিয়ে দেখা দিল নয়া বিতর্ক। নির্যাতিতা শিশুর নতুন করে মেডিক্যাল টেস্টের জন্য তাকে নিয়ে অভিভাবকদের এসএসকেএম হাসপাতালে যেতে বলেছে পুলিস। আর এখানেই চক্রান্তের গন্ধ পাচ্ছেন শিশুটির বাবা। তাঁর দাবি, মঙ্গলবারের বৈঠক থেকে তাঁদের দূরে রাখতে চক্রান্ত করছে কলকাতা পুলিস। পাশাপাশি তাঁর প্রশ্ন, 'যে প্রিন্সিপালের বিরুদ্ধে ফৌজদারি অভিযোগ দায়ের হয়েছে তাঁর সঙ্গে কী করে বৈঠক করা যায়?'   এদিকে, মঙ্গলবার সকালে জিডি বিড়লা স্কুলের অবস্থান তুলে নিলেন বিজেপি নেত্রীর রূপা গাঙ্গুলি। প্রিন্সিপালের গ্রেফতারির দাবিতে সোমবার রাত থেকে অবস্থানে চালিয়ে যাচ্ছিলেন তিনি। নির্যাতিতার বাবা-মায়ের অনুরোধে মঙ্গলবার অবস্থান প্রত্যাহার করেন রূপা।